 Haweeney Ergo la hadashay xilli ay isku toleysay jawaanno, baco iyo baakado ay doonaysay inay ka samayso gabbaad ay ka galaan iyada iyo qoyskeeda qorraxda kuleeylka badan ee ka jirta degaanka iyo roobabka billowga ah, ayaa sheegtay inay noloshu ku sii daba yar tahay, xaaladdooduna ay mareyso meel halis ah Qoyskeyga wuxuu ka kooban yahay illaa 10 ruux, wax aan heysanno lama arko, marka waxaan u baahannahay kaalmo weyn oo leh cunno, hoy , daawo iyo biyo intaba si aan u sii noolaanno ayay tiri haweeneydaasi. 